Begiri IV

A Begiri IV egy 72-es szektorban lévő kőzetbolygó volt, amely változó jelentőséggel bírt az évek során.

Habár kialakult rajta értelmes élet, a csempészakciókat leszámítva az igazi fellendülést számukra a Galaktikus Birodalom megjelenése hozta el. A korábban semleges politikát folytató bolygó a DBSZ megjelenésekor kötelezte el magát végleg a Birodalom mellett.

## **Földrajza**

Átmérője nagyjából 15.000 km, sarkokon lapított. A sarkokon az éghajlat fagyos, de élhető, míg az egyenlítő felé egyre inkább közeledik az ember által kellemesnek tartott hőmérséklet felé. Felszíne változatos, hegyek, síkságok, tengerek és óceánok borítják.

A bolygó fővárosa Tauko, mely az ősi rebari város, Be'Naere romjaira épült.

## **Történelme**

### A bolygó őskora

Őshonos intelligens faja a rebarik, kiknek első nyomait BBY 5000 körültől lehetett felfedezni. Gazdag kultúrájuk és fejlett technológiájuk volt, azonban a kolonizációk során alulmaradtak a sokkal inkább alkalmazkadóképes fajokkal, például az emberrel szemben, melynek köszönhetően először a Begirire (és az apró kibueni kolóniájukra) szorultak vissza, majd végül a kibueni polgárháború során szinte teljesen kihaltak.

### A Köztársaság ideje

A BBY 700-as években kitűnő klímája és természeti kincsei miatt benépesítették az emberek, azonban mivel nem feküdt jelentős helyen, többször is hanyatlásnak indultak a helyi városok, állandó jelleggel csupán a csempészek használták rejtekhelyeknek, feketepiacnak, és a visszavonultak ide telepedtek le.

BBY 35-ben a bolygón elmérgesedett a helyzet a többnyire békés lakók és az ismét ide visszatérő csempészek között - utóbbiak, hogy erejüket demonstrálják, egy hatalmas vegyi fegyvert vetettek be a bolygó legnépszerűbb részén, az egyenlítő mentén, melynek köszönhetően egy nagyjából 1500 km sugarú területen élhetetlenné vált a bolygó. Bár a Köztársaság segítségével sikerült legyőzni a csempészeket, és a béke visszatérhetett a Begiri IV-re, a veszélyzóna emlékezteti a lakókat a veszélyre.

### Birodalmi fennhatóság

A bolygó a Köztársaság szétesése után nem akart csatlakozni a Birodalomhoz a legtöbb környező bolygóval szemben. A Begiri IV kormánya tehát egyezséget kötött a birodalmi vezetéssel, mely garantálta a semlegességüket és szuverenitásukat, cserébe azonban engedélyezték a bolygón állomásozni a birodalmi hadsereget és flottát.

Bár a paktum érvényben volt, az évek során a helyi székhelyű Orion Corporationt beolvasztották a Rithunba, mellyel komoly problémákat okoztak a bolygó gazdaságának, valamint a helyi hadsereg vezetője egyre inkább elkezdett nyomást gyakorolni a kormányra, "katonai akciók" címén pedig egyre nagyobb hatalmat szerezni a civilek fölött, a kormány továbbra is kitartott.

Végül a DBSZ megalakulásával döntöttek úgy, hogy csatlakoznak hivatalosan is a Birodalomhoz. Ez sok előnnyel járt számukra, hiszen azon kívül, hogy a belső területeken lévő bolygóra békéssége miatt egyre többen költöztek, az immár birodalmi kormányra nem gyakorolt nyomást a hadsereg. Mivel innentől a bolygó a Rithun termeléseiből több bevételt kapott, melyet a fejlesztésekre fordítottak, így csakhamar az egyik legélhetőbb területté vált a szektorban.

### Az Emprecutor I elrablása

A nyugodt bolygó nem számított kifejezetten prioritásosnak a Birodalom számára (a DBSZ vezetését leszámítva). Ez a Haas Consortium felmelkedésének idején változott meg, ugyanis az egyik első birodalomellenes támadás itt történt.

A 17. Birodalmi Flotta egyik Victory-osztályú csillagrombolóját, az Emprecutort rabolták el. Az Esel Raddo által parancsba adott műveletet egy kisebb beszivárgó csoport végezte, akik elfoglalták a hidat, túszul ejtették a Begiri IV bolygóparancsnokát, Fortune Rea Kryze parancsnokot, és a generátorhoz is behatoltak. A hajót végül a Xios felszínébe vezették, egyenesen a két frontvonal közé.

## **Gazdaság és politika**

A bolygón kitűnő bányászlelőhelyek vannak, a Rithun egyik legjelentősebb termelőközpontja a szektorban. Az ércek a Begiri IV fő exportcikkei. A bolygón jelentős a turizmus, azonban luxuscikkek terén importra szorul. A DBSZ megpróbálkozott egy új kereskedelmi központ kiépítésével, hogy a nicasi terheltségét csökkentsék, azonban ez sikertelenül zárult, a piacot többnyire a nagykereskedők és a turisztikai cégek használják.

Szintén a DBSZ kezdeményezése volt egy adattározó központ létrehozása a veszélyzónában, mely meg is valósult, és kitűnő szolgálatot tett a Birodalomnak.

A bolygó feletti hatalmat a Birodalom gyakorolja, azonban a DBSZ-nek van a legnagyobb befolyása - mind a hadsereg, mind a flotta parancsnoka a párt tagjai közé tartozik, a kormány tagjaival együtt.

Kezdetben a Birodalom nem helyezett komolyabb seregeket ide, azonban a csatlakozással a DBSZ megpróbálta második legfontosabb bolygóját bebiztosítani, így Henclor odahelyezte a II-es Birodalmi Szektorflotta egy jelentős részét, valamint a 67. Hadsereg is ott állomásozott. A Consortium térnyerésekor ugyan erősítettek a védelmén, de a háború kitörésével a flottát a Nicas Prime fölött egyesítették, és a hadseregnek is csak egy zászlóalját hagyták ott.

### **Nevezetes épületek**

* RBN pártház
* DBSZ pártház
* 25-ös Rithun kolónia
* Birodalmi 12-es Adattározó Központ